L 308/36 Jurnalul Oficial al Uniunii Europene 24.11.2011 DECIZII DECIZIA DE PUNERE ÎN APLICARE A COMISIEI din 13 septembrie 2011 privind notificarea unei propuneri de modificare a anexelor la Acordul CE-SUA privind comerțul cu vin (2011/751/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia 2006/232/CE a Consiliului din 20 decembrie 2005 referitoare la încheierea Acordului între Comunitatea Europeană și Statele Unite ale Americii privind comerţul cu vin (!), în special articolul 3, întrucât: (1) Anexele la Acordul între Comunitatea Europeană și Statele Unite ale Americii privind comerțul cu vin trebuie modificate pentru a se ține cont de schimbările legislative referitoare la practicile oenologice din Uniune, de noile denumiri de origine din Uniune, de noile denumiri importante pe plan viticol din SUA şi de schim- bările de adrese. (2) În conformitate cu articolul 11 alineatul (5) din acord, pentru modificarea unei anexe la acord este necesar ca propunerea de modificare să fie notificată în scris celeilalte părți. (3) Prin urmare, propunerea de modificare anexată trebuie notificată Statelor Unite ale Americii. () JO L 87, 243.2006, p. 1. ( Măsura prevăzută de prezenta decizie este conformă cu avizul Comitetului de gestionare a organizării comune a piețelor agricole, DECIDE: Articolul 1 În conformitate cu articolul 11 alineatul (3) litera (b) din Acordul între Comunitatea Europeană şși Statele Unite ale Americii privind comerţul cu vin, propunerea de modificare a anexelor la acord prezentată în anexă se notifică în scris Statelor Unite ale Americii. Articolul 2 Prin prezenta, directorul general pentru agricultură și dezvoltare rurală este autorizat să notifice propunerea de modificare în numele Uniunii Europene. Adoptată la Bruxelles, 13 septembrie 2011. Pentru Comisie Dacian CIOLOȘ Membru al Comisiei